Christer Sjögren:«King Creole» 

(EMI) 

Samling nr. to der den tidligere Vikingarna-vokalisten tolker sitt store idol Elvis Presley. 

Ingen av Christer Sjögrens tolkninger er i nærheten av originalen. 
Dette er en plate for spesielt interesserte, for dem som er mer opptatt av den tidligere vokalisten i Vikingarna enn av hans musikalske innsats. 
Sjögren har stor suksess i moderlandet med sitt Elvis-show og gir kanskje ut denne plata utelukkende for å styrke bankkontiene. 

Om du lurer på om «King Creole» er noe for deg, bør du lytte til hans tolkninger av «There Goes My Baby», «How Great Thou Art» og «Let It Be Me». 
På disse sangene er han minst dårlig. 
